text: Forbered hunden i tide til nytårs-knald
  14 december 2012 kl. 18.57
  Nytårs-skyderiet er allerede i gang og fra nu af tager det bare til. Derfor er tiden inde til at forberede menneskets bedste ven på de store knald.
  Lige nu er tiden inde til at gøre sig selv og hunden klar til nytårsaften.
  Dyrlæge Gunnar Gram fra Rødding foreslår, at man giver sin hund et kursus i lyd. Til formålet findes to CD'ere med knald, brag, raketter, torden og stærk blæst. Men det kan jo godt være at det bliver nødvendigt at bruge medicin. Noget, der sløver og gør hunden mindre angst. Men det allerbedste er at hunden allerede som hvalp bliver vant til pludselige og voldsomme lyde.
  